Bu jjanka— August 9, 2015 0 91
Yaru-t: Nurdin Bawedra, Merruk
Ilula g Iɣrem n Igwelmimen (Goulmima). Yaru kigan n tenfusin d isefra s tmaziɣt. Ffɣen-d g iɣmisen d tesɣunin timaziɣin g Merruk.
Bu jjanka: L’homme à la bouteille d’alcool.
Izerrey nnil uYlay n tafuyt, ayd ttinin medden. Imun ids unaYiz (odeur) n iYisem (alcool). Ar isḍiḍiy uzeglal (rue) uqmir inger tgwemma n iYrem-ddeY aqbur n waluḍ. ZedYeY iYrem-a. ZedYeY seg ur ssineY matta wass. Seg mayd d-luliY. Mayd issnen?
Iheyya dari iYrem-inu, acku ssneY is heyyiY awd nekkin Yurs. Da sawaleY Yef iYrem zund da sawaleY Yef taddart-nneY.
Bu Jjanka! AneY-agi ugiY ad sfallseY (croire) is illa. Nekkin ur ǧin t-annayeY, xs ar fellas ttiselliY. G iYrem-nneY ur telli tYemsa ittyaran (presse écrite); ineYmisen tteddun seg imi ar imejj. Da tmutturent tayetcin (femmes) tadeggwat, dar-neY di taddart, sirsent izukan (fesses) nnsent iqburen, ccḍen-asent yiffan imeslawen ar adis. Da tettint i taṣinit n watay d teswit n uYrum arexsas, ar sawalent, ar kkatent kra, zeglent kra. Allen nnsent d imawen nnsent amm tawukt iduyen. Da beddrent awd Bu Jjanka.
Medden ar Yifs sawalen ar fellas ttinin: «Ad aY yarey rebbi! Yarey arraw nneY!», «Ayaydi yaYen… azwar!», «AfYul (fou) ayd iga, ismerrat mma-nns. Ar ittnaY d unna yufa!», «Nnant am twetmin imiker ayd iga!», «Bu wcakuc d iselsa ibbin», «Aheddaw!».
Ar ttemraraY iwaliwen-ad inegr-i d iYf-inu ukwan acckeY. Yan wass ggaleY ttedduY ad mlaleY Bu Jjanka, ad iẓireY.
XseY ad isiniY is da sawalen Yef wales (humain) midd kra n wakuc aqbur (vielle divinité), mad kra n uwaYzen. Matta tmara-ddeY taberkant neY d-tawraYt, neY ur ssineY mi. Matta wmillus-agi Yef sawalen ar as-qqaren Bu Jjanka !
Yu, tella g tadadrt. Mek ur i-tesfelsem teddum addi tekkem. Xir awem ad as-tinim hat nekkin akwem yuznen; s ucku qad i-tasey s tubbiyt tellem-i ameẓẓuY tini-i: «Max da tessufuYed asala n tgemmi?».
FfYeY , aǧeY-tt-n da treggwey azekkif. Mecta ayd Yur-i yaḍfut ad qqimeY tama n Yu ig da ttegg azekkif. Maca azekkif-nneY ur degs imẓaden neY degs tiffiltut neY degs tazrut… Wahi, azekkif-nneY dgs tallfin.
Da ttYimaY tama n Yu ar tekkureY tiyenzar-inu s waḍu n tallfin ijjan; ar ittdida wafa n tawalt g walemssi, Nnimir-waḥd! NeY Nnimir-yan! NeY Nnimir-ijen!
Di tmurt-nneY, tamazirt nna g zedYeY, walu YarneY isekwla n tassaft; darneY Yas tiferxin d isekwla n uzemmur d tazart. Iqwba n tasaft da aY di-tteddun seg Ijyal. Da nettemmefka nekkwni idsen tawalt d tallfin d tisent. Amẓen seg YarneY tiyni.
LekmeY ar imi uzniq nna g izerrey Bu Jjanka, qqimeY di tattwekkwant ddaw talkiwet n tgemmi n lmzilen, ar ttgannaY. Tafuyt tra ad-teYley, qqimeY wahli, asaddi ar ittedras, allen-inu ddant ad setYent d awedyan ur izriy.
Nekkin g wansa, han xalti Hedda tezrey; tedda ad tger i tfunast ad tsew tger alim i-uYyul. Tanney-i, tini-yi: «Nker ad tekjmed, tillas ḍrant, han mma-nek qqen ak-ttnada!». RareY as: «Waxx!». Teddu. QqimeY ar ttgannaY.
Izrey kra n wakud, imun-d d uzniq yan waḍu amm yiẓẓan, amm terfa, amm waḍu n iriran (vomissements) … Ur ssineY mi. Ar tbezbiz tfekka-inu . GriY allen s azniq han kra aYwezzaf iqqen-d akkw azniq. BeddiY ad rewleY … Cwiy ggaleY ttYimaY ad inniyeY mayd imes. Kud d-ittenmili ssefraqeY iYf-inu s ḍart mar ad inniyeY udem-nnes nn-illan g igenna.
Yumeẓ kra azeggwaY amm tirregt g imi-nns. NniY-as: «Bu Jjanka!». Iqqim ibedda amm igejdi, yameẓ kra n tissufra s ufus Yef yiYir-nnes. Mayd degs ? Idd Jjanka? Maca, maY nekkin allig ur as-ggwideY? MaY allig ur rwileY? MaY allig ifesta? Is ur da isawal ? Is imeqqet awal? Is da ittemsawaḍ s waḍu? Is zemreY ad kḍuY, akzeY? Uress !
Isaggez-d tafekka-nnes ar tama-inu, isers tissufra s akal, ikkes-d ayeddaY illan g imi-nns yameẓ-t s ufus-nnes. Nekkin mzagalent-i wallen ar ṣinṣigen imezgan-inu . Ur illi g uzniq xes nekkin ids. Nekkin d wakuc aqbur. Inna-i:
– Timensiwin.
– Timensiwin. ( RuriY as s uburez (courage))
– Mad tteggad?
– Da ttgannaY bu Jjanka!
– Nekk ayd igan Bu Jjanka!
BehḍeY, ur sfallseY allen-inu, nniY-as:
– Imani Jjanka ?
– SwiY-tt.
– Teswid-ts ? Imk tga?
– D-tabuqalt (bouteille), n jjaj.
– RiY ad t-inniyeY, riY Jjanka…
FestiY ar dig-i iseksiw. Yukey is kejjreY. Issen is riY ad iniY kra. Maka ibedda, issigel tissufra, iger ayeddaY s imi-nns, ikcem azniq ar itteddu, ssekniY iYf, irin imeṭṭawen ad-id ddun.
Iddu ar ittirir, ar itterrida. Allig YaleY is idda, imḍerred, yini-i:
– Ggann-i asekka mek trid. Qad ak-d awiY Jjanka.
Ifest imun d ubrid allig yuccka. NniY ingeri d iYf-inu tanemmirt. UmmreY s ucku qad id yawey Jjanka. Ad t-ḍafeY, geY akkwed nekkin BU JJANKA.
twi_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mlt_Latn wol_Latn kab_Latn kab_Latn hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn